section_heading: Uporaba
paragraph_text: U zemljama Južne Amerike predsjednička lenta je relativno česta. U Europi pak lenta je uglavnom spojena s najvišim odlikovanjem koje nosi vršitelj dužnosti predsjednika države, kao državni poglavar i u smislu oznake nositelja suvereniteta. Primjerice, u Njemačkoj, Finskoj, Austriji, Latviji i Portugalu novoizabrani predsjednik stupanjem na dužnost postaje i nositelj najvišeg odlikovanja, što osim danice na prsima obično uključuje i lentu. U europskim monarhijama lentu slično kao oznaku nositelja najvišeg odlikovanja nose i monarsi - kraljevi, kraljice, kneževi, vojvode i sl. Na Islandu pak predsjedničku lentu nosi supruga predsjednika.